text: রামেশ্বর বন্দ্যোপাধ্যায় () (৮ ফেব্রুয়ারি, ১৯২৫ - ২১ নভেম্বর, ১৯৪৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯৪২ সালে ভারত ছাড় আন্দোলনে অংশগ্রহণ করেন।
  বাম|থাম্ব|২২ নভেম্বর ১৯৪৫ স্থানীয় খবরকাগজে ছাপা ছাত্র শহীদ রামেশ্বর বন্দ্যোপাধ্যায়ের ছবি।
  ব্রিটিশ শাসনের বিরুদ্ধে উদ্বুদ্ধ ছাত্রসমাজ আজাদ হিন্দ ফৌজের মুক্তির দাবিতে কলকাতায় শোভাযাত্রা বের করে। তাতে অংশগ্রহণ করেন রামেশ্বর। সন্ধ্যা ৬টায় গুলি চালায় পুলিশ। কলকাতার ধর্মতলা ষ্ট্রীটে রক্তাক্ত দেহে লুটিয়ে পড়ে ছাত্র রামেশ্বর বন্দ্যোপাধ্যায় ও মজদুর নওজোয়ান আবদুস সালাম। আহত হন ৫২ জন। তার মৃত্যুর পর কলকাতার রাস্তায় বিশাল মিছিল আয়োজন করা হয়। "দিল্লি চলো" ও "লাল কিল্লা তোর দো" স্লোগানের সাথে ধ্বনিত হয় "রামেশ্বর ব্যানার্জী জিন্দাবাদ"।
  
  রামেশ্বরকে স্মরণ করে কবি নীরেন্দ্রনাথ চক্রবর্তী লিখেছিলেন : "মৃত্যুকে তুমি উপহাস করে
  
  করেছো জয়
  
  রক্তস্নানের মধ্যে হয়েছে অরুণোদয়,
  
  প্রাণ সমুদ্রে এনেছো বন্যা কি দুর্জয়।"
  
  জন্ম
  রামেশ্বর বন্দ্যোপাধ্যায়ের জন্ম ঢাকার বাঘড়াতে। তার পিতার নাম শৈলেন্দ্রমোহন বন্দ্যোপাধ্যায়।
  
  তথ্যসূত্র 
  
  বিষয়শ্রেণী:১৯২৫-এ জন্ম
  বিষয়শ্রেণী:১৯৪৫-এ মৃত্যু
  বিষয়শ্রেণী:বাংলাদেশ থেকে ভারতীয় স্বাধীনতা কর্মী
  বিষয়শ্রেণী:ভারতবর্ষের স্বাধীনতা আন্দোলনের শহীদ
  বিষয়শ্রেণী:ঢাকার বিপ্লবী
  বিষয়শ্রেণী:বাংলাদেশী বিপ্লবী
  বিষয়শ্রেণী:ভারতের স্বাধীনতা আন্দোলন
title: রামেশ্বর বন্দ্যোপাধ্যায়